Vorm 3

Ettevõttepoolse praktikajuhendaja praktikajuhend

VALGAMAA KUTSEÕPPEKESKUS

*(ERIALA NIMETUS)* ERIALA

ETTEVÕTTEPOOLSE PRAKTIKAJUHENDAJA PRAKTIKAJUHEND *(….. kursusele)*

Kolmepoolselt allkirjastatud praktikalepingu tagastab õpilane kooli praktikaperioodi esimese 2 nädala jooksul, lepingu kooli eksemplari koolile tagastamata õpilast praktika kaitsmisele ei lubata.

Praktika hinne kujuneb:

• 40% - ettevõttepoolse praktikajuhendaja poolt antud hinnangust;

• 30% - õpilase enesehinnangust ja individuaalse praktikaülesande põhjal koostatud praktikaaruande hindest;

• 30% - praktika aruande kaitsmisel saavutatud tulemustest.

Õpilase ja ettevõtte praktikaaruandlus (päeviku täitmine, aruande koostamine, hinnangu andmine ja hindamine,) toimub veebikeskkonnas <https://tahvel.edu.ee>

Iga õppekava sisaldab tööohutusalast moodulit, mille kestel antakse õpilasele esmane tööohutusalane koolitus (sh oskused esmaabi osutamiseks). Tööohutusalane õpe toimub esimese õppeaasta esimesel poolaastal enne praktiliste tööde algust.

Iga järgneva praktilise mooduli sissejuhatus sisaldab täiendavat töötervishoiu ja -ohutusalast juhendamist, mis käsitleb konkreetse mooduli praktilise õppega seotud ohtusid ning annab juhised ohu korral käitumiseks. Nii esmane kui täiendav tööohutusalane juhendamine registreeritakse õppegruppide kaupa ning allkirjastatakse nii juhendaja kui juhendatava poolt.

**1. Ettevõttepraktika üldeesmärgid:**

1. Praktikalepingu sõlmimise eesmärgil enesetutvustus tulevases praktikakohas (töökohas) praktikakoha taotluse alusel.

2. Tutvumine ettevõttes teostatavate töödega, ettevõtte töökorraldusega, tööohutusega ettevõttes tervikuna ja töökohtadel eraldi (tööjuhendid), praktikaobjektil kasutatavate tehnoloogiate ja töövahendite tundmaõppimine.

3. Ettevõtte struktuuriga tutvumine.

4. Ettevõtte töökorraldusreeglitega jm. vajaliku dokumentatsiooniga tutvumine.

5. Teadmiste ja õppekeskkonnas saadud praktiliste oskuste rakendamine iseseisva töö käigus otsesel individuaalsel juhendamisel; tööülesannete täitmine sarnastes olukordades; rõhuasetus tööde tehnoloogiate tundmisele ja teostuse kvaliteedile, ratsionaalsete töövõtete ja kogemuste omandamine; isikuomaduste kujundamine.

Praktikant peab olema vahetu osavõtja ettevõtte tööprotsessis. Ta peab täitma täpselt praktikakoha poolt määratud juhendaja korraldusi, on vastutav tehtud töö ja selle tulemuste eest.

**2. Praktika eesmärgid *(mitmenda?)* kursuse praktikal lähtuvalt õppekavast:**

1. Esimese praktika etapi käigus rakendab õppija õppekeskkonnas omandatud teadmisi ja praktilisi oskusi *(millise valdkonna?)* ettevõttes.

2. Õpilane tutvub praktikaettevõtte töökorraldusega ja läbib esmase tööohutusalase juhendamise töökohal. Korraldab nõuetekohaselt oma töökohta ja tuleb toime tööaja planeerimisega, töötab meeskonna liikmena otsesel individuaalsel juhendamisel.

3. Õpilane omandab ratsionaalsed ja õiged töövõtted, kujundab vastutustunnet ja meeskonnatöö oskusi, arendab suhtlemis- ja koostöövalmidust. Kujunevad välja isikuomadused. Praktika positiivsete kogemuste kaudu suureneb õpimotivatsioon.

**3. Õpilase individuaalsed praktikaeesmärgid *(mitmenda?)* kursuse praktikal (täidab õpilane):**

1. ……………………………………………………………………………….;

2. ……………………………………………………………………………….;

3. ……………………………………………………………………………….

**4. Õpilane** täidab praktikapäevikut ja koostab praktikaaruande veebikeskkonnas <https://tahvel.edu.ee> , sissekanded on nähtavad praktikajuhendajale.

Ettevõttepoolse praktikajuhendajaga kooskõlastatud praktikaaruande esitab õpilane koolipoolsele praktikajuhendajale hiljemalt praktikaperioodile järgneva 5 tööpäeva jooksul.

**5. Ettevõttepoolse praktikajuhendaja** tegevused:

* tagab õpilase tööohutusalase juhendamise vastavalt kehtivatele õigusaktidele ja tutvustab ettevõtte töökorralduse reegleid;
* tagab õpilasele ohutud töötingimused ja selgitab talle tema töö võimalikke ohtusid;
* väljastab vajalikud isikukaitse- ja töövahendid ning tutvustab õpilasele nende kasutamis- ja hoiutingimusi;
* tagab praktika läbiviimiseks töökohad, mis võimaldavad õppekavaga kehtestatud eesmärkide ja ülesannete täitmist, juhendab õpilast töökohal ja annab sooritustele esmase tagasiside;
* võimaldab õpilasel tutvuda ettevõtte tegevusega õpitava eriala raames ning täiendada oma erialaseid teadmisi ja oskusi;
* jälgib õpilase praktika ajal tema sissekandeid praktikapäevikusse ja annab igapäevaselt tagasiside praktikabaaside veebikeskkonnas <https://tahvel.edu.ee>;
* annab praktika lõpus praktikabaaside veebikeskkonnas <https://tahvel.edu.ee> üldhinnangu õpilase praktika sooritamise kohta arvestades praktika käigus õpilase poolt saavutatud teadmiste ja oskuste taset ning õpilase isiksuseomadusi ja üldist arengut (punkt 6);
* tutvub õpilase praktikaaruandega ning kooskõlastab selle enne praktika kaitsmist (EI/JAH valik aruande lõpus);
* sisestab päevikusse hinded ning kokkuvõtva hinde (numbriline hinne).

**6. Ettevõttepoolne praktikajuhendaja** annab õpilasele veebikeskkonnas üldise hinnangu, kasutades etteantud kriteeriume (punkt 7) järgmiste komponentide alusel:

Töökoha ettevalmistamine;

Töövahendite ja –seadmete tundmine ja kasutamisoskus;

Õigete töövõtete valdamine

Tööohutusnõuete järgimine

Erialaste teadmiste tase

Tööülesannetesse suhtumine

Suhtlemisvalmidus

Kohusetunne ja hoolsus

Pinge- ja stressitaluvus

Iseseisvus tööülesannete täitmisel

Materjalide tundmine ja valikuoskus

Tööde tehnoloogilise järjekorra tundmine ja järgimine

Töödokumentide lugemise oskus

Teostatud tööde kvaliteet

Praktiliste oskuste tase

Meeskonnatöö oskus

Koostöövalmidus

Uute olukordadega kohanemine

Läbisaamine töökaaslastega

**7. Praktika hindamise kriteeriumid** määratletakse lähtudes oskuse tasemetest:

* hinne „5” – „VÄGA HEA” – õpilane on saavutanud õpiväljundid lävendit ületaval tasemel, mida iseloomustab väljundite iseseisev, eesmärgipärane ja loov kasutamine;
* hinne „4” – „HEA” – õpilane on saavutanud õpiväljundid lävendit ületaval tasemel, mida iseloomustab väljundite eesmärgipärane kasutamine;
* hinne „3” – „RAHULDAV” – õpilane on saavutanud kõik õpiväljundid lävendi tasemel;
* hinne „2” – „PUUDULIK” – õpilane ei ole saavutanud kõiki õpiväljundeid lävendi tasemel.